Onde-onde

Onde-onde adolah kulinerparabuang Sumatra Barat nan tabuek dari tapuang katan, bantuaknyo bulek, dan waranyo hijau tabuek dari pandan. Onde-onde ko dijadian makanan nan wajib apobilo ado kagitan adaik di daerah sumatra Barat, misalnyo manjalang karumah mintuo. Ado makanan nan ampia sarupo Klepon di Jawa.

 Resep  
Didalamnyo ba isi gulo saka nan manih di lua nyo bawarna hijau nan tabuek dari tapuang katan, diagiah warna hijau dari pandan tu ditaburan karambia paruik. kUe isi gulo saka ko tamasuak kue basah tradisional Nusantara khas Indonesia. Bantuak jo tekstur kue onde-onde khas Minang adolah, nan paliang lamak jo nan paliang lambuak. Kalau sanak ndak picayo cuboanlah kue onde-onde khas Minang, Sumatra barat nan lamak jo istimewa rasonyo ko langkok jo caro mambueknyo dirumah sanak.

Bahan-bahannyo;
  satangah sendok teh garam
  Satangah sendok teh aia kapua siriah
 2 teteh aia daun suji atau pawarna raso pandan
 175ml aia angek
 250 gr tapuang katan
 100 gr gulo merah diirih tipih
 isi satangah buah karambia mudang, bukak kulik e tu paruik

 Caro mambueknyo 
Laruik an garam, aia kapua siriah, aia daun suji atau pawarna raso pandan jo aia angek,tu aduak. campuan jo tapuang katan, aduak sampai tapuang katan tacapua rato dan kalis. Ambiak 2 sendok teh adonan tu linyak an, sudah tu latak an ciek ata duo buah gulo merah atau saka nan bairih tipih  tu latak an di tangahnyo, sudah tu tutuik baliak tu buek manjadi bulek. Angek an aia sampai manggalagak, rabuih klepon salamo labiah kurang 5 minik atau sampai tarapuang.  Angkek tu kariangan. Guliangan onde-onde samo karambia nan alah di paruik tadi sudah tu angkek tu sajian.

 Rujukan 

Kategori:Makanan Minangkabau